Вядучы майстар сцэны Нацыянальнага акадэмічнага тэатра імя Янкі Купалы, народны артыст Беларусі Віктар Манаеў адзначыў на сходзе: на працягу апошніх гадоў назіраецца зніжэнне колькасці наведвальнікаў у дзяржаўных тэатрах, якія вымушаныя канкураваць з замежнымі антрэпрызамі невысокага мастацкага ўзроўню. “Нават, як я ведаю, нашы вядомыя музычныя і харэаграфічныя калектывы, прызнаныя культурнымі сімваламі Беларусі, сутыкаюцца з цяжкасцямі ў арганізацыі канцэртаў у рэгіёнах, дзе мясцовыя кіраўнікі сцэнічных пляцовак аддаюць перавагу расійскім зоркам”, — сказаў народны артыст краіны.